Di Ground Zero, timbunan serpihan mencacatkan landskap.
Pencarian mayat menjadi keutamaan, tapi ia tugas yang amat sukar.
Saya tak pernah bersedia untuk menemui mayat.
Rasa tak selesa.
Apabila menggali dan jumpa tanda-tanda kehidupan,
maksud saya, jika kita jumpa gambar keluarga seseorang,
kasut seseorang…
Apabila kita jumpa kasut,
kita fikir, "Alamak. Ini kasut seseorang."
Bukannya kita mahu buruk sangka,
tapi pada masa itu, kita akan terfikir orang itu dah mati.
Saya tahu tugas terbesar jabatan polis
adalah untuk mencari, mengenal pasti,
dan beritahu keluarga mangsa yang orang kesayangan mereka ditemui.
Antara perkara paling menyedihkan ialah poster mangsa hilang.
Orang tak tahu jika mereka mati
atau terperangkap.
Mereka cuma mahu mangsa ditemui.
Anak saya Mark Zeppelin. Dia bekerja di tingkat 104.
Saya cuma tunggu dia muncul. Itu saja…
Adakah dia pergi kerja semalam?
Ya. Dia telefon saya dari situ, pukul 9 tepat.
Dia cakap dia cintakan saya. Itu saja.
Jika sesiapa nampak dia atau tahu apa-apa, nama dia Andrew Stern.
Jika ada sesiapa tahu apa-apa, tolonglah.
Isteri, ibu dia
dan kami semua nak tahu khabar dia.
Hei. Boleh kamu beri laluan untuk mereka?
Pada mulanya, ramai ahli bomba yang tersenarai hilang, termasuklah saya.
Pada mulanya, apabila kami rasa ada orang masih hidup,
sudah tentu kami mengambil risiko besar
untuk cuba cari orang yang mungkin masih hidup.
Cuba bayangkan itu ahli keluarga kita.
Setiap ahli bomba di sini bersaudara.
Setiap pegawai polis di sini ialah saudara kami.
Kami telah bersumpah untuk lindungi orang awam di sini.
Pasukan pencari dan penyelamat berdiri di atas runtuhan
yang kadangkala setinggi empat, lima, enam tingkat.
Kebakaran masih belum padam di Ground Zero.
Sepanjang masa kami di sana,
sentiasa ada risiko bangunan runtuh.
Ketika di sana, kami disuruh lari jika terdengar bunyi wisel
kerana mungkin ada bangunan yang akan runtuh.
Wisel berbunyi beberapa kali.
Tapi apabila keadaan dah tenang, semua orang kembali.
Anjing pengesan ada di sana,
ada bomba, pegawai polis.
Ada beberapa lelaki yang bersama saya setiap hari.
BILIK MAYAT, TRIAJ IBU PEJABAT SEMENTARA NYPD
Saya salah seorang penyelia untuk Biro Detektif di bilik mayat.
Tugas kami adalah untuk buat pencarian, pengecaman
dan beritahu keluarga mangsa.
Sebaik saja mereka dibawa ke bilik mayat,
kami akan buat proses pengecaman.
Kebanyakan pengecaman pada 20 tahun lalu
dibuat melalui cap jari, rekod pergigian, tatu, parut
atau tanda-tanda lain yang kami boleh cari.
Keputusan DNA tiba beberapa minggu kemudian,
jika ia boleh digunakan.
UNIT KHIDMAT KECEMASAN NYPD
Saya dan abang saya tak diberitahu yang bapa kami hilang.
Saya ingat, kami banyak menunggu.
Bapa saya selalu pantau tiga radio.
Dia pantau radio presint, radio FDNY dan radio SOD.
Dia dengar panggilan pada 11 September
dan terus bergegas dari Queens ke Manhattan.
Bapa saya dalam pasukan penyelamat untuk Menara 2.
Dia kata jumpa nanti lalu masuk ke Menara 2.
Kemudian kami dengar menara itu runtuh.
Itu saja yang kami tahu.
Bruce dihantar sebaik saja pesawat pertama merempuh.
Pada tengah malam,
saya dengar ketukan pada pintu dapur saya.
Itu leftenan Bruce, Charlie,
yang juga seorang kawan dan bomba.
Jadi,
Charlie berbual dengan sopan.
Kemudian, akhirnya saya kata, "Cakap sajalah."
Dia kata mereka tak dapat dikesan.
Pada hari Easter, mereka telefon dan kata mereka jumpa alat
yang tertulis nama Skuad 41 dan mayat yang dipercayai mayat Bruce.
Adakah saya mahu datang dan lihat dia diusung keluar?
Saya cuma kata, "Tidak."
Itu imej yang saya tak mahu kenang.
Sebab tiada apa-apa dapat ubah hakikat yang dia dah tiada.
Keluarga kami memutuskan untuk adakan majlis pengebumian.
Pihak NYPD akan terbangkan helikopter dalam "formasi orang hilang"
sempena peristiwa begini.
Apabila helikopter di atas kepala,
baru saya rasa bapa saya dah tiada selama-lamanya
dan takkan kembali.
Semuanya hilang selama-lamanya.
KERETA BOMBA 252, FDNY
Kami tak pernah dapat jumpa bapa atau pak cik saya.
Pada 11 September, seramai 343 anggota bomba terbunuh,
37 pegawai polis Penguasa Pelabuhan juga mati
dan 23 pegawai polis New York.
Seramai 403 orang petugas kecemasan mati.
KETUA BATALION, BATALION 2 FDNY
Itu jumlah kematian terbesar petugas kecemasan dalam sejarah AS.
Malangnya, sehingga kini,
ada 40 peratus orang yang belum dikenal pasti,
mungkin sampai bila-bila.
SEBUAH SIRI DOKUMENTARI NETFLIX
BAHAGIAN III SISI GELAP
BANGUNAN PERSEKUTUAN
PEJABAT LUAR FBI NEW YORK
Pada pagi 9/11, kami berada di sana ketika pesawat kedua merempuh.
Kami dapat masuk ke dalam bangunan
dan diberi taklimat di lobi oleh salah seorang penyelia kami.
Skuad kami dapat peluang untuk siasat kes ini
dan kami cuba menyelaraskan maklumat.
Tapi sudah tentu, setiap orang di pejabat New York,
setiap orang dalam FBI ketika itu
menyiasat kes itu.
Kami nak siasat perkara yang berlaku pada hari itu,
orang yang buat serangan itu dan dalang serangan itu.
Tapi yang lebih penting, kami nak pastikan tiada gelombang kedua.
Kami nak pastikan ia takkan berulang. Jadi, kami siasat setiap maklumat.
Saya juga. Saya cuma nak keluar dari DC.
Penerbangan 77 merempuh Pentagon.
Saya dalam pasukan penerbangan 77 untuk menyiasat
lima perampas dalam penerbangan itu
dan segalanya tentang mereka.
LAPANGAN TERBANG ANTARABANGSA DULLES
Penerbangan 77 berlepas dari Lapangan Terbang Dulles di Virginia Utara.
Seperti penerbangan lain hari itu, ia menuju ke Pantai Barat.
Ada juruterbang perampas di dalam setiap pesawat.
Di dalam Penerbangan 77, orangnya Hani Hanjour.
Ada perampas yang kami panggil
"perampas bukan juruterbang" atau "samseng".
Merekalah yang bertanggungjawab
menggunakan kekerasan untuk menakutkan penumpang…
supaya perampas juruterbang dapat masuk ke kokpit
dan mengawal pesawat.
Di dalam Penerbangan 77 itu, perampas yang bukan juruterbang
ialah Khalid al-Mihdhar,
Salem al-Hazmi dan Nawaf al-Hazmi iaitu adik-beradik,
dan Majed Moqed.
Pasukan kami habiskan banyak masa mengkaji
aktiviti harian perampas.
Kami cuba menjejaki hampir setiap langkah mereka.
Khalid al-Mihdhar dan Nawaf al-Hazmi
pergi ke kem latihan al-Qaeda di Afghanistan…
dan dipilih oleh Osama bin Laden
untuk menyertai operasi yang dikenali ahli al-Qaeda sebagai "Operasi Pesawat".
Mereka tak ada pengalaman tinggal di Amerika Syarikat.
Mereka tak pernah ke sana.
Mereka tak ada kemahiran berbahasa Inggeris.
Tapi pada penghujung 1999, atas arahan Khalid Sheikh Mohammed
iaitu perancang serangan 9/11,
mereka memulakan perjalanan ke Amerika Syarikat.
Mereka singgah di Kuala Lumpur.
CIA semakin bimbang tentang ancaman al-Qaeda
dan tahu tentang perjumpaan di Kuala Lumpur, Malaysia
pada Januari 2000.
Ia dihadiri oleh perampas, al-Mihdhar dan al-Hazmi.
Ini salah satu perjumpaan terakhir
dan mereka berlatih sepanjang tahun sebelum pergi ke AS.
CIA dapat tahu mereka ada visa Amerika.
Khalid al-Mihdhar dan Nawaf al-Hazmi
akhirnya menjadi perampas pertama yang memasuki Amerika Syarikat.
CIA menjejak pengikut Osama bin Laden
kerana dia beberapa kali isytiharkan perang
terhadap Amerika Syarikat.
Perjumpaan di Malaysia merupakan titik permulaan utama,
tempat kedua-dua orang yang didakwa melakukan serangan ini
diberi arahan untuk melakukan serangan.
Mereka juga telah mengatur pelbagai mekanisme atau muslihat
untuk jayakan rancangan itu.
Mereka ambil keputusan bahawa cara terbaik untuk memasuki AS
adalah dengan visa sebagai pelajar akademi penerbangan.
IBU PEJABAT CIA
Maklumat bahawa mereka tiba
di Amerika Syarikat tak lama kemudian
tidak disampaikan kepada FBI dengan berkesan dan segera.
IBU PEJABAT FBI WASHINGTON, DC
Cara sistem dulu
ialah CIA buat kerja risikan di luar negara
dan FBI buat kerja cegah keganasan di AS.
Yang anehnya, maklumat tak semestinya mengalir.
Malah ada satu memo yang ditulis
untuk arahkan CIA beritahu FBI tentang maklumat itu.
Tapi itu tak berlaku.
- Mereka tak hantar memo itu? - Ya.
Jika kerajaan AS berfungsi dengan baik pada masa itu
dan sistem FBI dan CIA disepadukan,
tentu mereka tahu ada orang al-Qaeda
yang menghadiri perjumpaan di Malaysia
telah datang ke AS dan ada rancangan jahat.
Tapi itu tak berlaku.
Saya tak pasti semua orang akan sedar aktiviti pengganas
sekalipun ada maklumat dikongsi.
Ada jurang, kelewatan…
BEKAS PEGAWAI CIA
…kekurangan berkongsi maklumat,
yang boleh dijadikan alasan untuk kata,
"Jika kita tahu, kita boleh hentikannya."
Okey. Mungkin.
PERMOHONAN VISA MOHAND AL-SHEHRI YANG DILULUSKAN, 23 OKTOBER 2000
ADAKAH ANDA AHLI ATAU WAKIL PERTUBUHAN PENGGANAS? TIDAK.
Kami terlepas peluang.
Jika CIA beri maklumat itu kepada FBI lebih awal,
kami boleh menjejaki dua individu ini.
Kami siasat setiap maklumat habis-habisan,
buat setiap langkah dalam penyiasatan keganasan.
Itu tentu dibuat jika ada maklumat
mengatakan ahli al-Qaeda
telah tiba di Amerika Syarikat.
Saya percaya pada 12 September,
kereta Toyota Corolla ditemui di Lapangan Terbang Dulles.
Kereta itu didaftarkan atas nama Nawaf al-Hazmi yang beralamat di San Diego
dan FBI siasat alamat itu.
15 JANUARI 2001
LAPANGAN TERBANG LOS ANGELES
Kami tahu mereka tiba di LA pada 15 Januari.
Pada 1 Februari, mereka muncul di sebuah restoran di Los Angeles
untuk bertemu orang Arab Saudi bernama Omar al-Bayoumi.
Omar al-Bayoumi ialah orang yang misteri dan pelik.
Dia pelajar siswazah yang tak pergi ke kelas.
Dia dibayar oleh kerajaan Saudi melalui kontraktor
tapi dia tak bekerja.
RUMAH LAMA AL-BAYOUMI
Dia nampak berduit.
Orang yang tak rasa dia terlibat dalam serangan itu
pun rasa dia pengintip khidmat perisikan Arab Saudi.
Bukan pegawai perisikan penuh tapi pemberi maklumat atau pemantau.
Dia jumpa perampas itu dan beritahu yang dia tinggal di San Diego.
Jika mereka pergi ke sana, mereka patut cari dia.
Mereka buat begitu.
Dia bantu mereka sesuaikan diri.
Dia bantu mereka buka akaun bank.
Dia bantu mereka sewa pangsapuri di kompleks yang sama
dengan rumah keluarganya.
Dia kata disebabkan mereka saudara Islam,
dia ingin bantu mereka.
Tapi kami syak itu bukan perjumpaan yang tak disengajakan.
Itu tentu telah diatur.
Mereka juga bersama seorang lagi orang penting
iaitu Anwar al-Awlaki.
Dia imam Yaman yang tinggal di San Diego ketika itu.
Beberapa tahun kemudian, dia jadi ketua al-Qaeda yang penting.
10 MEI 2000
Al-Hazmi dan al-Mihdhar berpindah ke rumah tumpangan pada musim panas 2000,
yang anehnya diuruskan oleh pemberi maklumat FBI.
Pemberi maklumat FBI itu ialah lelaki tua, duda yang tinggal seorang diri.
Ada beberapa pelawat Muslim muda menginap di rumahnya.
SELAMAT DATANG KE BANDAR LEMON GROVE
Mereka tak mencurigakan.
Mereka takkan buat apa-apa yang akan menyebabkan orang
hubungi penguat kuasa undang-undang atau pihak berkuasa.
Semasa di San Diego,
Nawaf al-Hazmi hidup dengan normal.
Dia bekerja di stesen minyak selama beberapa minggu.
Dia main bola dengan kawan-kawannya.
Mereka cuba ambil kelas penerbangan di San Diego.
Bahasa Inggeris mereka tak cukup bagus untuk faham kelas itu.
Disebabkan halangan bahasa,
mereka berdua tak cemerlang dalam latihan penerbangan.
Oleh itu, mereka jadi samseng,
Zacarias Moussaoui orang Perancis
yang pernah tinggal di UK dan berlatih di Afghanistan.
Dia juga memasuki sekolah penerbangan di AS.
Dia orang yang tak menentu, becok dan macam tak waras.
Dia mencurigakan.
Dia juga dikatakan telah kata
yang dia tak berminat untuk belajar mendarat.
Dia cuma nak belajar terbang
dan terus mahu terbangkan pesawat besar.
Dia juga beli video kokpit.
Ini video yang sama
macam video yang perampas lain beli daripada penjual yang sama.
Jabatan Imigresen tangkap dan tahan dia.
Kami yakin dialah yang akan jadi perampas pada 9/11
jika dia tak ditangkap INS pada bulan Ogos tahun itu.
Kami terlepas peluang lagi
kerana ada maklumat yang kaitkan dia dengan Ramzi bin al-Shibh,
penyelaras komplot 9/11.
Seorang lelaki di Jerman.
Jika FBI dapat mengakses komputernya,
mungkin FBI boleh mengesan rancangan itu lebih awal.
KETUA PERAMPAS PESAWAT 9/11
Mohamed Atta iaitu komander operasi,
bertemu Ramzi bin al-Shibh
dan sokongan logistik lain daripada al-Qaeda
untuk mengesahkan yang semuanya dah siap sedia.
KETUA TENTERA AL-QAEDA LEFTENAN KANAN AL-QAEDA
PERANCANG SERANGAN
PERAMPAS YANG DISYAKI
RAKAN KOMPLOT
KETUA PERAMPAS
Daripada 19 perampas,
ada 15 samseng dan 4 juruterbang.
Mereka dipilih dengan teliti.
Al-Qaeda amat yakin mereka ini
takkan menarik diri daripada operasi yang kelihatan mustahil
iaitu menyerang pusat utama Amerika Syarikat.
Ini memerlukan setidaknya tiga tahun perancangan terperinci,
perjumpaan di seluruh dunia,
memilih 19 perampas dan juruterbang,
mengatur pergerakan mereka.
7 SEPTEMBER 2001
Pada hari-hari sebelum 11 September,
kami lihat pasukan perampas mula berpindah
lebih dekat dengan bandar berlepas.
Jadi, kami lihat perampas Penerbangan 77 berpindah
dari New Jersey ke Maryland untuk dekat dengan Lapangan Terbang Dulles.
Pasukan Penerbangan 93 pindah berdekatan Lapangan Terbang Newark,
tempat Penerbangan 93 berlepas.
Kami juga lihat perampas Penerbangan 11 dan Penerbangan 175
pindah ke kawasan Boston.
Pada pagi 9/11,
semua pasukan perampas tiba di lapangan terbang.
Mereka lalui pemeriksaan keselamatan di lapangan terbang masing-masing.
Kami percaya mereka bawa pisau pendek
yang dibenarkan dibawa naik ke atas pesawat.
Mereka lepasi pemeriksaan keselamatan tanpa masalah
dan naik penerbangan mereka.
Pada zaman 80-an dan 90-an, kehendak politik tak wujud.
Orang dibom oleh individu,
pesawat dirampas, semuanya berlaku di luar negara.
Jumlah kematian kecil.
Mereka jahat, ganas, mengganggu,
tapi itu bukan isu keselamatan negara.
Sebelum 9/11, John Ashcroft kata, "Inilah keutamaan kita.
Ini akan jadi fokus kita."
Keutamaannya ialah senjata api, dadah, hak sivil, perlindungan banduan.
Kemudian kita fikir, "AS akan diserang. Di mana keganasan?"
Keganasan tak jadi isu penting. Saya rasa ia jatuh ke nombor 15.
Saya tak percaya betul.
15 SEPTEMBER 2001
Seluruh pasukan Keselamatan Negara bincangkan kegagalan di Camp David.
Ada orang yang tinggal di negara ini yang dah lama rancang
serangan ini.
Risikan kami perlu lebih cekap dapatkan maklumat.
Bagaimana caranya?
Apabila seseorang ditangkap,
ada tak cara soal siasat lebih baik
untuk dapat maklumat paling bagus?
Saya tak patut cakap tentang hal operasi,
pilihan tertentu,
atau jenis aktiviti yang kita akan buat.
Tapi kita memang ada ketenteraan terbaik di dunia.
Mereka ada pelbagai keupayaan.
Mereka mungkin diberi misi
berkaitan tugas dan strategi ini.
Kita juga perlu bekerja dengan "sisi gelap".
Kita perlu luangkan masa dalam dunia perisikan.
Banyak kerja perlu dibuat
secara rahsia tanpa sebarang perbincangan,
menggunakan sumber dan kaedah yang dimiliki agensi perisikan kita
jika kita nak berjaya.
Semasa zaman Presiden Ford, ketika Cheney menjadi Ketua Turus,
sekurang-kurangnya Dick Cheney ada pandangan yang teguh
tentang kuasa presiden bawah Perlembagaan,
terutamanya yang berkaitan keselamatan negara dan perang.
Dia berpendapat presiden bertanggungjawab
dalam hal perang dan keselamatan negara.
Dia boleh buat apa-apa yang dia fikir perlu.
Kongres tak boleh menghalang.
Jika Kongres halang, presiden boleh abaikannya.
Itu pandangannya.
Ia menganggap presiden ada kuasa mutlak semasa zaman perang.
Jadi, kita perlu guna apa-apa cara yang kita ada
untuk mencapai objektif kita.
Itu menakutkan saya.
Saya takut mendengar naib presiden Amerika Syarikat
secara umum dalam rancangan televisyen,
membuat rakyat semakin risau dan tertekan.
Dia sepatutnya redakan tekanan
tapi dia buat sebaliknya.
Jadi, saya takut AS akan buat perkara yang akan menjejaskan negara.
Yang saya tahu apabila emosi meningkat, kita semakin tak rasional
dan keputusan buruk akan diambil.
Kita tak boleh terima keganasan. Ia takkan berakhir dengan triti.
Keamanan dan keganasan takkan wujud bersama.
Tiada rundingan. Tiada persidangan.
Tiada kenyataan rasmi bersama pengganas.
DISEMBER 2001
Saya bukan al-Qaeda. Saya pelajar.
Tahanan di sini menjaga kelakuan.
Kami hanya guna kekerasan jika perlu.
Kami layan mereka dengan hormat dan bermaruah.
Pada tahun 2001, ramai banduan mula ditangkap di Afghanistan.
Bahasa Inggeris.
LEWAT NOVEMBER 2001
Saya wartawan televisyen Al Jazeera.
Tolong beritahu komander.
Saya daripada Al Jazeera, saya datang dari Kandahar.
Kamera saya hilang di Kunduz.
Saya bukan mujahid. Nampak tak?
AS menawarkan ganjaran besar, wang
kepada rakyat Pakistan dan Afghanistan…
PEGUAM KANAN, PUSAT HAK PERLEMBAGAAN
…untuk serahkan orang yang menepati profil tertentu.
Kami jatuhkan risalah di Afghanistan
yang menyebut, "Anda akan kaya jika serahkan orang ini.
Cukup untuk menyara kampung,
keluarga dan puak anda selama setahun jika anda kenal pasti mereka."
Jadi, kami dapat orangnya.
Beratus-ratus orang.
Selepas orang ditangkap,
ada pilihan terhad. Mereka tak boleh dibunuh.
Mereka tak boleh dilepaskan kerana mereka akan lawan semula.
Jadi, AS perlu buat keputusan tentang cara nak uruskan tahanan itu.
Jeneral Tommy Franks rasa AS patut kurangkan
tempoh pendudukan di Afghanistan untuk yakinkan rakyatnya
yang AS takkan lama di sana.
Idea untuk ambil kawasan besar untuk bina penjara besar
memang tidak masuk akal.
Jadi, kami buang idea itu.
Kami bincang dengan negara lain.
Mereka tak berminat untuk terima pengganas.
Idea itu dibuang.
Kemudian kami fokus pada AS.
Kami ada perbincangan yang terhad
untuk gunakan Leavenworth, Alcatraz…
- Alcatraz? Sebagai tempat apa? - Amat terhad.
Itu mungkin lontaran idea saja.
Kami pertimbangkan penjara kawalan maksimum di Florence, Colorado.
Tapi akhirnya kami rasa, beberapa minggu selepas 9/11,
dari segi politik,
kami tak tahu sama ada rakyat Amerika akan faham.
Kami juga bimbang tentang hak
mana-mana tahanan yang kami bawa ke Amerika Syarikat.
Ada orang dalam tentera hubungi saya dan kata,
"Kami akan buka penjara. Awak nak ikut?"
Kami tak tahu perkara yang akan berlaku.
TELUK GUANTANAMO
BANDUAN TIBA DI CUBA
JANUARI 2002
Pentagon buat keputusan untuk bina pusat tahanan di Guantanamo.
Guantanamo sebahagian daripada wilayah Cuba.
Di sudut tenggara Cuba.
Triti yang tamatkan Perang Sepanyol-Amerika pada 1898
memberikan Cuba kemerdekaan.
Tapi dalam triti itu menyebut AS dapat Guantanamo.
Dari segi undang-undang, ia pajakan abadi.
Dari segi teknik, AS sewa tanah di Guantanamo
tapi hanya AS boleh batalkan sewa.
Jabatan Negara kata
mereka disuruh cari tempat macam angkasa lepas.
Itulah tujuannya Guantanamo. Tempat yang tiada undang-undang.
Ini tanah terbiar. Ini Pulau Syaitan.
Kami terbang ke Guantanamo untuk lawatan satu atau dua hari.
Semasa kami di sana, banduan mula tiba dengan pesawat.
JANUARI 2002
Sebenarnya
ada beberapa video tahanan yang amat teruk,
semasa tahanan dibawa menaiki penerbangan.
Mereka dirantai, kepala mereka diserkup,
mereka diikat antara satu sama lain,
dipaksa berjalan dalam barisan,
nampak sangat tidak berperikemanusiaan.
Di hangar, ada orang tanya, "Siapa yang mereka hantar?"
Dia kata, "Mereka hantar yang paling teruk."
Mereka maksudkan 20 orang pertama itu.
Ini bukan orang baik.
Ada yang berkata
mereka mahu bunuh orang AS sebelum pergi dari Teluk Guantanamo.
Kami takkan benarkannya.
Ada yang fikir mereka bawa orang macam Hannibal Lecter
iaitu pengganas berani mati yang fanatik.
Mereka sanggup gigit hos hidraulik
untuk jatuhkan pesawat C-17.
Mereka diikat pada lantai, dipaksa duduk tegak,
kepala mereka diserkup dan deria mereka ditutup
dengan gogal, palam telinga, sarung tangan
dan dirantai pada beberapa bahagian.
Kemudian mereka diterbangkan seperti kargo ke Guantanamo.
Dunia akan lihat 20 lelaki itu kira-kira 10 hari kemudian
apabila Pentagon keluarkan gambar mereka di dalam satu sel.
Itulah mereka. Itu hari pertama.
- Ya, mereka melutut. - Mereka melutut.
Kita boleh nampak 20 manusia dalam gambar itu.
Kita nampak 20 orang itu.
Pentagon keluarkan gambar itu atas pelbagai sebab.
Eropah terkejut dan rasa itu seksaan.
Apabila penumpang pesawat pertama tiba
dan lebih banyak pesawat tiba,
kami sedar mereka bukan orang paling teruk.
Ini bukan suspek Al-Qaeda yang kami jejaki.
Ini yang saya panggil sebagai petani.
Mereka bukan tawanan medan perang.
Mereka mangsa pencari ganjaran.
Sejak awal Guantanamo, Pentagon kata,
"Apa-apa pun, jangan panggil mereka banduan."
Jika mereka dipanggil banduan, kita perlu layan mereka
mengikut Konvensyen Geneva yang melindungi banduan perang.
Jadi sebab itulah mereka tahanan dan bukan banduan.
Kamu dihantar ke sini
kerana kamu disyaki orang atasan Taliban atau al-Qaeda.
Ada antara kamu mengaku tak bersalah dan bukan ahli Taliban atau al-Qaeda.
Negara Amerika ada undang-undang,
kes kamu akan dibicarakan dengan adil.
Kami berpandukan Konvensyen Geneva.
Apa maksudnya?
Maksudnya kami ikut panduan yang kami terima dari Washington DC.
Kamu akan dapati kami layan mereka secara berperikemanusiaan.
Dalam memo yang bocor itu, awak guna perkataan "lapuk"
untuk sebut tentang peruntukan dalam Konvensyen Geneva.
Kenapa tulis begitu? Apa maksudnya?
Saya guna perkataan itu untuk menjelaskan hakikat
yang Konvensyen Geneva ditulis ketika zaman peperangan antara negara,
bukan peperangan dengan bukan negara
macam kumpulan pengganas al-Qaeda.
Kami sebagai peguam buat keputusan
berdasarkan memo daripada Peguam Negara John Ashcroft
yang kata ia tak terpakai
kerana al-Qaeda bukan negara yang menandatangani Konvensyen Geneva
dan Taliban telah kehilangan hak mereka
untuk dilindungi sebagai banduan perang
kerana untuk menerima perlindungan itu,
mereka perlu bertempur memakai uniform,
bawa senjata secara terbuka, bertempur bawah struktur hierarki
dan tak boleh bunuh orang awam sesuka hati.
Mereka tak layak dapat faedah sebagai banduan perang
mengikut Konvensyen Geneva.
Keputusan pentadbiran Bush pada tahun 2002
bahawa tahanan perang keganasan tiada hak mengikut undang-undang antarabangsa
sebenarnya salah.
Malah, mereka memang dilindungi Konvensyen Geneva
dalam bahagian yang dipanggil "Perkara Bersama Tiga".
Mereka dinafikan hak asasi manusia,
akses peguam, akses habeas corpus.
Tahanan terdedah kepada cuaca panas, cahaya matahari, angin dan pepijat.
Ada dua baldi.
Satu baldi untuk air minuman, satu lagi untuk buang air.
Tempat itu berbumbung keras,
tiga sisinya dipagar dan satu pintu untuk keluar masuk.
Ia macam rumah anjing tentera.
Ada usaha serentak
terutamanya daripada Rumah Putih
dan Pejabat Naib Presiden untuk gunakan seksaan.
Saya tak rasa pernyataan itu melebih-lebih.
Bermula pada tahun 2002,
tahanan bernilai tinggi pertama ditangkap, lelaki bernama Abu Zubaydah,
yang membuka rumah tumpangan yang sering menjadi persinggahan
bagi orang yang mahu cuba sertai al-Qaeda
atau Taliban di Afghanistan.
Jadi, dia ada maklumat risikan yang amat berharga.
Dia kenal ramai orang yang datang dan pergi.
FBI mula menyoal siasat dia dan peroleh banyak maklumat daripadanya.
Ejen FBI iaitu Ali Soufan, merawat kecederaan Abu Zubaydah
dan mengembangkan kaedah soal siasat yang mesra
iaitu kenali mereka sehingga mereka percayakan kita.
Apabila kita tangkap mereka dan cakap dengan mereka,
bukan sukar untuk soal siasat mereka.
Ada pelbagai cara untuk soal siasat orang.
Dalam kerajaan Amerika, kami telah dilatih.
Kami dilatih untuk dapatkan maklumat risikan
daripada sumber manusia.
Penguat kuasa undang-undang di AS selalu lakukannya.
CIA, tentera, FBI.
Kami terlibat dalam soal siasat pengeboman kedutaan Afrika Timur,
pengeboman USS Cole
dan pelbagai komplot yang berlaku di seluruh dunia.
Soufan ada banyak kejayaan,
termasuk mengenal pasti Khalid Sheikh Mohammed.
Hal ini sudah dilupakan kerana dia dah diketahui
sebagai dalang 11 September.
Tapi selewat musim bunga tahun 2002 pun,
kita masih tak tahu perancang 11 September.
Jadi, orang pertama yang beri maklumat itu
ialah Abu Zubaydah.
Disebabkan FBI berjaya mendapatkan risikan daripadanya,
mereka ambil Abu Zubaydah
dan mula lakukan "teknik soal siasat dipertingkat".
Usaha serentak yang telah bermula dalam beberapa bulan pertama
selepas 11 September
untuk mencipta program seksaan
membolehkan mereka buat ujian tikus makmal ini.
Apabila kami tahu kami boleh dapat Abu Zubaydah,
itu kejayaan besar bagi kami.
Apabila kami rasa kami boleh dapat Khalid Sheikh Mohamed,
itu kejayaan besar.
Sasaran bernilai tinggi ini amat penting.
Majlis Keselamatan Negara buat keputusan
untuk mengkaji teknik soal siasat dipertingkat.
Tugas ini dipertanggungjawabkan kepada George Tenet dan CIA.
PENGARAH CIA, 1996-2004
Jadi, kami perlukan panduan jelas
tentang cara soal siasat.
Jabatan Keadilan merangka pendapat perundangan
sebagai panduan kepada CIA.
MEMO DOJ KEPADA CIA TAJUK: TEKNIK SOAL SIASAT, 2002
SEPULUH TEKNIK: TARIK PERHATIAN, WALLING,
PEGANG MUKA, TAMPAR MUKA, KURUNGAN SEMPIT,
Saya ada dalam mesyuarat semasa presiden diberi taklimat.
Tapi akhirnya dia benarkan teknik soal siasat dipertingkat
digunakan bawah seliaan yang sesuai
dengan harapan dapat menghalang Amerika Syarikat diserang lagi.
Teknik soal siasat dipertingkat, seperti dipaksa berbogel 24 jam sehari,
cahaya 24 jam sehari, kesejukan 24 jam sehari,
kegelapan 24 jam sehari.
Waterboarding adalah antara kaedah paling terkenal yang digunakan.
Saya tak kata itu teknik itu seronok atau tak teruk.
Tapi teknik walling
dilakukan dengan meletak kain pada leher mereka
untuk pastikan leher mereka tak cedera.
Kita tolak mereka pada dinding yang tak kukuh
dan dinding itu akan tumbang.
Berkenaan tamparan muka, tapak tangan mesti terbuka.
Tangan kita tak boleh terlalu jauh dari muka
dan hanya boleh tampar pipi mereka.
Untuk tampar abdomen juga kita perlu buka tapak tangan,
jarak beberapa inci saja dari perut.
Kita cuma boleh pukul di antara pusat dan puting.
Arahan itu sangat terperinci.
Kami baca konvensyen antiseksaan
iaitu asas statut Antiseksaan.
Ketua Bahagian Jenayah Jabatan Keadilan
menulis bahawa seksaan merupakan aktiviti
yang cukup menakutkan walaupun cuma disebut,
seperti cucuk jarum di bawah kuku,
cucuk biji mata,
renjat alat sulit dengan elektrik.
Kami tak buat begitu pun.
Saya bersama FBI selama 25.5 tahun.
Pada masa 9/11,
saya ialah Penolong Pengarah pertama dalam Cegah Keganasan.
PENGARAH FBI, 2001-2003
Selepas taklimat di Rumah Putih, Pengarah Mueller panggil saya dan kata,
"Kita perlu hantar dua ejen ke negara ini."
Saya kata, "Baiklah. Kita akan lakukannya. Apa halnya?"
Dia kata, "Mereka tangkap Zubaydah."
Saya kata, "Baguslah. Kita memang mahu dia kembali ke sini.
Kita soal siasat dia. Dua ejen tak cukup. Kita hantar pasukan."
"Tak. Hantar dua ejen saja."
Saya kata, "Kita bawa dia balik, bukan?"
Dia kata, "Tidak. CIA tak nak jaga dia."
Saya kata, "Menarik.
Bukan kerja kita untuk bantu CIA…"
"Dia takkan dihantar pulang ke sini."
Saya kata, "Saya tahu hal yang mereka boleh buat dan mungkin akan buat.
Kita tak perlu terlibat."
Dia kata, "Kita perlu bantu mereka."
Saya kata, "Mereka tak boleh buat begini."
Dia kata, "Saya dah beritahu presiden."
Saya kata, "Beritahu presiden, kita takkan buat.
Cuba awak fikir tentang imej kita dan orang Amerika.
Kita bukan samseng.
Kita boleh musnahkan reputasi kita dengan buat begitu."
BEKAS PENGARAH FBI ROBERT MUELLER ENGGAN MEMBERI KOMEN
Mereka tak percaya mereka akan bocorkan rahsia.
Jadi, mereka mahu bina program
yang seragam untuk semua banduan.
Satu, dua, tiga, empat, dia akan cakap semua rahsia.
Dunia bukan begitu. Sifat manusia bukan begitu.
Politik ketakutan telah bermula.
Ketakutan yang saya rasa, yang dirasai oleh semua orang,
telah menjadi racun dalam masyarakat
hingga kita abaikan perkara yang buat Amerika unik.
Ketua Inspektor CIA pada tahun 2004, membuat kesimpulan
bahawa mereka tak dapat buktikan satu ancaman telah berjaya dihapuskan
dengan adanya teknik soal siasat dipertingkat.
Tiada bukti?
Tiada bukti. CIA sendiri yang kata begitu.
Bukan saya.
Ini masalah utama penyeksaan.
Penyeksaan memberi kita kepatuhan.
Bukan kerjasama.
Inilah perbezaan antara kepatuhan dengan kerjasama.
Kepatuhan akan buat orang cakap apa-apa yang kita mahu dengar
supaya seksaan berhenti.
Dia takkan cakap perkara sebenar.
Dengan kerjasama, kita dapat kebenaran.
JAWATANKUASA PILIHAN SENAT 9 DISEMBER 2014
Ia tak banyak hasilkan risikan berguna
untuk bantu kita menjejak pelaku 9/11
atau mencegah serangan dan kekejaman baharu.
Sesiapa yang kata teknik yang dipertingkat
seperti waterboarding,
tidak menghasilkan banyak risikan berharga,
memang tidak mahu terima kebenaran.
Saya sangat risau tentang prinsip negara kita
serta perkara yang kita pertahankan dan percaya.
Amerika sentiasa menjadi contoh
dan ilham kepada negara lain di seluruh dunia
dan jika kita amalkan penyeksaan
dan buat perkara yang merosakkan,
malah membahayakan imej Amerika Syarikat,
dan beri semangat kepada musuh,
maka ia memberi akibat besar pada masa depan.
Fikirkan hal yang akan berlaku jika dalam konflik lain, ada musuh,
yang bukan organisasi pengganas, menahan rakyat Amerika.
Tentu mereka juga rasa mereka layak buat perkara yang sama seperti kita.
Saya ambil masa yang lama untuk faham.
Teluk Guantanamo, khususnya penjara di sana,
merupakan operasi ketenteraan pertama dengan strategi tiada jalan keluar
sejak Perang Vietnam.
Ratusan suspek Taliban dan al-Qaeda
sudah ditahan AS, termasuk 30 lagi dari Afghanistan,
dihantar ke Pangkalan Tentera Laut AS di Teluk Guantanamo, Cuba, hari ini.
Kini jumlahnya 110 orang dan akan bertambah.
Tiada orang tahu penamat kisah ini nanti.
Bagaimana mereka boleh mengejutkan kita?
Ia memang kegagalan perisikan Amerika.
Hari ini, hanya dengan melihat pesawat,
mendengar bunyi siren,
malah posmen pada waktu pagi, membuat kita curiga.
Bagi New York, ia sehari lagi di barisan ketakutan
di parit histeria pengganas.
Di Rockefeller Centre, kes antraks di NBC.
Kita rasa tak selamat
kerana tak tahu perkara yang bakal berlaku dan lokasinya.
Hujung minggu di Camp David selepas 9/11
bertujuan untuk beritahu presiden tentang kelemahan kuasa,
kekurangan keupayaan AS
serta perkara yang perlu untuk halang ia berulang,
untuk hukum pihak yang bertanggungjawab atas kejadian 9/11.
Ia mewujudkan sesetengah perkara seperti Akta Patriot.
26 OKTOBER 2001
Akta Patriot ialah usaha pengawasan yang besar…
PENGARAH EKSEKUTIF MAJLIS HUBUNGAN ISLAM-AMERIKA, SFBA
…yang mula wujud selepas 9/11.
Perbuatan keganasan terhadap orang tidak bersalah
melanggar prinsip asas agama Islam.
PUSAT ISLAM WASHINGTON DC
Rakyat Amerika perlu faham perkara ini.
Ada jutaan rakyat Amerika yang beragama Islam
dan mereka beri sumbangan yang amat besar kepada negara kita.
Doktor, peguam…
KITA SEMUA MANUSIA, BERSAMA DALAM TRAGEDI INI
…profesor undang-undang,
ahli tentera, usahawan, pemilik kedai,
ibu dan ayah.
Mereka perlu dilayan dengan hormat.
Walaupun Presiden Bush kata
mereka tak salahkan agama atas perbuatan beberapa orang…
PENGARAH PROJEK KESELAMATAN NEGARA ACLU
…itulah yang kerajaan mula buat.
Presiden Bush meluluskan Akta Patriot
pada hari Jumaat di Bilik Timur Rumah Putih.
Selepas 9/11, kami mula melihat dan mendengar perbualan
tentang kegagalan risikan negara.
Agensi tak bekerjasama.
Bagaimana semua perampas ini masuk,
dapat latihan, naik pesawat tapi tiada orang perasan?
Mulai hari ini, kita ubah undang-undang yang mengawal perkongsian maklumat.
Yang sama penting,
kita mengubah budaya pelbagai agensi
yang melawan keganasan.
Jadi, AS mula tingkatkan pelaburan
dalam penguatkuasaan undang-undang dan pengawasan
dengan pantas dan menakutkan.
Peruntukan untuk lihat rekod perpustakaan
dan bahan yang kita baca.
Satu lagi peruntukannya ialah waran menyelinap dan mengintip.
Penguat kuasa undang-undang dibenarkan
masuk rumah orang tanpa pengetahuan pemilik.
Mereka boleh masuk, lihat sekeliling, tinggalkan apa-apa saja,
ambil apa-apa saja, tapi tiada rekod untuk saya lihat.
Ejen persekutuan masuk ke rumah dan perniagaan orang Islam
di pinggir bandar Washington, mencari hubungan
dengan organisasi pengganas.
Ia bukan setakat biadab bagi orang Islam.
Ia juga biadab bagi orang Amerika.
Ia bertentangan dengan pemahaman rakyat
tentang hak privasi dalam Rang Undang-undang Hak Asasi.
IBU PEJABAT NSA FORT MEADE, MARYLAND
Agensi Keselamatan Negara
sebahagian daripada Pentagon dan Jabatan Pertahanan.
Ia agensi yang membuat pengawasan elektronik…
WARTAWAN NEW YORK TIMES, 1998-2017
…terhadap semua musuh luar AS.
Ia ditubuhkan pada tahun 1952 oleh Presiden Truman
atas Arahan Eksekutif.
Ia bermula ketika AS cuba pecahkan kod
semasa Perang Dunia Kedua.
Selama beberapa dekad, ia telah berkembang
menjadi sistem keselamatan siber yang moden dan besar,
organisasi serangan siber, memecah kod dan intip dengar
yang amat hebat.
Ia agensi terbesar di dunia dalam bidang itu.
Ada sebelum 9/ 11 dan selepas 9/11.
Saya anggota agensi yang sepatutnya lindungi orang daripada bahaya.
Ketika hari pertama saya bekerja…
Setiap kali saya cakap begini, saya meremang.
Saya rasa begitu sekarang kerana hari itu macam kaku.
Tarikh 11 September ialah hari pertama saya laporkan diri ke tempat kerja baharu.
Saya boleh mainkan semula hari itu saat demi saat,
minit demi minit, jam demi jam.
Tapi yang saya tak tahu pada pagi itu,
keputusan rahsia yang dibuat pada peringkat tertinggi kerajaan
dan kesanggupan kerajaan
dengan alasan demi keselamatan negara.
Perkara yang mereka sanggup buat yang melanggar undang-undang.
Jack Goldsmith, Pembantu Peguam Negara
di pejabat peguam.
Saya pergi ke Rumah Putih untuk dengar
tentang program Stellar Wind.
Saya dengar penerangan daripada David Addington.
Memang aneh apabila peguam naib presiden
beri penerangan tentang program perisikan yang amat sulit.
Addington ada kebenaran asal program
di dalam peti simpanan pejabatnya.
Dia kata, "Bersedia untuk lihat kejutan."
Dia kata saya takkan percayakannya.
Tak lama kemudian, dalam beberapa hari dan minggu,
kebenaran lisan diberikan untuk program bernama Stellar Wind
yang menghalakan kuasa luar biasa NSA,
bukan saja ke arah luar negara, tetapi juga ke dalam negara.
Apa itu Stellar Wind?
Saya perlu hati-hati. Masih ada bahagian sulit.
Biar saya gelarkannya program intipan tanpa waran
yang melibatkan koleksi metadata yang besar
dan koleksi kandungan,
kebanyakannya berlaku di tanah air.
Bayangkan ada komputer yang menjejak setiap panggilan,
masa dan tempat panggilan diterima dan dibuat
serta tempoh panggilan.
Itulah metadata.
Program Stellar Wind ada tiga "bakul".
Bakul pertama ialah koleksi kandungan
komunikasi telefon,
apabila seorang ejen kanan di CIA
rasa salah seorang dalam panggilan itu ialah ahli al-Qaeda
atau ada hubungan dengan al-Qaeda.
Dua bakul lain tak ada kaitan dengan koleksi kandungan.
Ia berkaitan metadata.
Bakul kedua ialah metadata telefon.
Kita tak nampak kandungan panggilan,
tapi kita nampak nombor telefon dan mungkin tempoh panggilan.
Bakul tiga ialah koleksi metadata e-mel.
Penerima dan penghantar e-mel.
Idea asasnya, melalui koleksi metadata yang besar ini,
termasuk orang yang tak disyaki pun,
kita akan ada rangkaian yang membolehkan kita
menyatukan setiap bukti
tentang pengganas,
hingga ada cukup maklumat untuk halang 9/11 berulang.
Itulah teorinya.
Ini zaman digital. Kita lemas dalam data.
Jadi, NSA kata, "Apa kata kita ambil sebanyak yang boleh?"
"Wah. Mudahnya. Kita akan ambil semuanya."
Kerajaan telah buat perjanjian istimewa yang lama
dan sangat rahsia
dengan syarikat tertentu seperti Verizon,
seperti AT&T dan lain-lain, untuk data.
Mereka ambil saja semua maklumat dan kata,
"Selagi tak lihat data itu, kami tak langgar undang-undang."
Ini sama sekali membelakangi Pindaan Keempat.
PINDAAN KEEMPAT
Dalam Rang Undang-undang Hak Asasi,
Pindaan Keempat memberi hak privasi di rumah kita sendiri,
hak untuk halang ejen kerajaan
memecah masuk ke rumah kita tanpa kelulusan atau kebenaran
dan ambil apa-apa saja yang mereka mahu.
Ini serbuan yang tak sah oleh kerajaan
ke rumah kita secara elektronik.
Pada satu pagi, Pengarah Mueller pulang dari taklimat.
Dia telefon saya dan kata, "Ada program istimewa sedang berjalan.
Tiada orang tahu tentang hal ini.
"Mungkin cuma 4, 5 atau 6 orang dalam kerajaan Amerika."
Saya kata, "Tentang apa?"
Dia kata, "Saya tak boleh cakap. Pergilah."
Jadi, saya ke Pentagon keesokan pagi.
Di tempat tertutup di sana, saya sertai mesyuarat
dan diberi taklimat.
Kemudian, saya pulang dan beritahu pengarah,
"Saya tak rasa ini akan berjaya.
Saya tak rasa selesa. Ini takkan bertahan."
Dia kata, "Awak dilarang beritahu sesiapa."
Saya nampak produknya. Saya nampak hasilnya.
Saya nak cakap yang program itu sia-sia.
Ketika itu, saya tak sedar pejabat saya
dipertanggungjawabkan untuk meluluskan kesahan program itu
setiap enam atau tujuh minggu.
Masalahnya, program ini nampaknya bertentangan
dengan Akta Pengawasan Perisikan Asing.
Ia statut yang sangat rumit,
tapi pada dasarnya, ia melarang program itu dibuat.
Daripada pergi ke Kongres untuk ubah undang-undang itu,
pentadbiran Bush langgar undang-undang itu
dan tafsirkannya mengikut kemahuan mereka.
MAC 2004
Pada bulan Mac 2004, Jack Goldsmith iaitu ketua baharu OLC,
meluahkan kebimbangan tentang aspek Stellar Wind.
Dia kata, "Saya tak dapat cari sokongan undang-undang untuk aspek ini
dan kita perlu hentikannya, jadi…"
- Hentikan program? - Hentikan sesuatu.
Saya memutuskan bahawa separuh daripadanya boleh diteruskan
dan kira-kira separuh lagi tak boleh diteruskan
kerana saya tak jumpa alasan undang-undang.
Apabila saya maklumkan kepada Rumah Putih
yang saya tak boleh luluskan sebahagian besar program pengawasan,
David Addington amat marah dan kata,
"Jika awak buat begini, awak bertanggungjawab
atas kematian 100,000 orang dalam serangan seterusnya."
Saya rasa dia rasa saya silap dan itulah yang akan berlaku.
Tapi dia tak perlu cakap begitu.
Saya ada perasaan yang sama dan ia amat merisaukan saya.
Saya telefon Andy Card. Andy balik awal daripada bercuti.
Kami jumpa naib presiden, George Tenet dan Michael Hayden.
Kami bincang hal ini.
Ini program yang sangat penting,
mungkin salah satu program kerajaan paling berkesan
untuk mengumpul maklumat.
Jadi, tanggapan yang kami akan hentikan sesuatu,
itu perkara serius.
Peguam Negara Ashcroft meluluskan keputusan saya.
Ia mengagumkan kerana Ashcroft telah luluskan
program yang lebih luas atas nasihat Pejabat Peguam.
Dia buat perkara yang berani kerana itu seperti mengalah.
Dia tak suka tapi akhirnya dia setuju.
KECEMASAN LALUAN MASUK HOSPITAL
Dalam beberapa jam selepas Ashcroft benarkan dan kata dia setuju,
dia masuk hospital kerana mengalami pankreatitis akut.
Pundi hempedunya perlu dibuang,
dia perlu dibedah.
Dia sangat tenat dan mungkin takkan selamat.
Kami mengejar masa.
Saya rasa kelulusan yang ada
akan tamat pada 11 Mac.
Apabila tak cukup orang, ada perkara yang akan tertinggal.
Jadi, saya bincang dengan presiden.
Dia risau kerana kami mula dengar orang kata
mungkin ada perkara besar akan berlaku.
Jika kami tiada tandatangan kebenaran daripada Jabatan Keadilan,
syarikat telekomunikasi mungkin enggan bekerjasama.
- Kami patut telefon Ashcroft. - Awak nak pergi ke hospital.
Kami nak ke hospital.
Presiden suruh saya dan Alberto pergi ke hospital,
beritahu dia perkara yang berlaku,
bawa dokumen yang dia pernah tandatangan
dan berharap dia akan tandatangan.
Saya segera ke hospital, naik tangga dan masuk ke wad.
Ashcroft di unit rawatan rapi. Tubuhnya dipasang tiub.
Matanya hampir tertutup dan dia sangat pucat.
Dia nampak tak sihat.
Lepas lima atau sepuluh minit saya tiba,
Alberto Gonzales dan Andrew Card, iaitu Ketua Turus Rumah Putih pun masuk.
Mereka bawa surat kelulusan Stellar Wind
dan minta Ashcroft tandatangan.
Saya dan Andy pergi ke bilik John Ashcroft dan John sedang baring di katil.
Dia nampak lemah dan pucat.
Saya tak rasa dia faham maksud kami.
Percakapannya tak jelas. Dia tak banyak cakap dan nampak sakit.
Saya tak pasti perkara yang akan berlaku.
Mereka datang buat permintaan dan perkara paling luar biasa berlaku.
Saya terkejut apabila Ashcroft,
mengangkat badannya sedikit
dan kata,
"Saya setuju dengan keputusan Jabatan Keadilan."
Dia kata dia tak suka mereka datang ke bilik rawatan rapi
dan ganggu dia.
Kemudian dia rebah semula.
Saya pasti dia akan mati ketika itu.
Jabatan Keadilan berpendapat
perkara ini
atau program ini tak beroperasi dengan sah
dan ini usaha oleh Rumah Putih untuk buat dia ubah fikiran.
Kami ucap terima kasih dan beredar.
Apabila kami masuk ke dalam kereta,
kami beritahu Addington kami gagal dapatkan tandatangan.
Presiden Bush luluskan semula program ini.
Dia lawan nasihat kami, itu hak dia.
Dia presiden AS.
Cawangan Eksekutif hampir tumbang.
Ramai orang di Jabatan Keadilan akan letak jawatan.
Jika program itu dilancarkan, keadaan pentadbiran akan lebih teruk,
termasuk dari segi keselamatan negara.
Sebab itu mereka mengalah.
Perkara begitu tak pernah berlaku dalam sejarah Amerika
dalam apa-apa cara pun.
Saya memang sangat marah
dengan kerahsiaan dan kawalan Rumah Putih yang melampau.
Saya rasa mereka tak mahu kami periksa program itu
secara terperinci.
Mereka dapat jawapan yang dikehendaki dan tak mahu ia diperiksa lagi.
Saya tak rasa Rumah Putih jujur.
Saya mula dedahkan rahsia secara dalaman melalui beberapa saluran.
Saya bersemuka dengan peguam utama yang ada akses kepada program itu.
Saya laporkannya kepada Ketua NSA.
Pada Februari 2006, saya bawa maklumat tak sulit kepada media
tentang rejim pengawasan domestik besar-besaran.
Mereka buat hidup saya susah.
Tapi kita semua ada agensi moral.
Kita semua ada keupayaan memilih.
Kita juga boleh pilih cara bertindak terhadap perkara yang berlaku.
Saya saksikan sejarah, ia zaman yang luar biasa
dan saya dapat kesedaran.
Saya takkan tunggu dan lihat saja semuanya berlaku.
Saya tentu menyesal seumur hidup.
Program Stellar Wind memang kontroversi tapi undang-undang tak berubah.
Malah, Kongres telah membaharui undang-undang pengawasan
dan meluaskan kuasa pengawasan.
Pentadbiran Obama mengubah beberapa polisi,
tapi undang-undang utama tak berubah.
Pada dasarnya, kuasa pengawasan besar-besaran kerajaan
telah diteruskan dan diluluskan semula, walaupun selepas pendedahan itu.
Jelas sekali mereka bertindak dengan amat agresif selepas 9/11
dan mereka sangat takut.
Mereka rasa mereka tak nampak rancangan musuh.
Akibat cemas, mereka buat apa-apa saja untuk kumpul maklumat.
Mereka buat begitu dengan cara yang jelas sekali melanggar undang-undang.
Apa-apa kuasa tanpa kekangan akan selalu disalah guna.
Kejadian 9/11 memang buat orang tak nak jadi lembik.
Malah, ia buat mereka mahu pukul orang.
Orang rasa marah.
Siapa tak nak pukul orang
yang bunuh 3,000 orang?
Siapa yang tak marah?
Sebab itulah kita pilih ketua, untuk memimpin dengan tenang,
berpandangan jauh untuk melindungi nilai
yang kita anggap sebagai prinsip organisasi masyarakat.
Untuk melindungi perkara begitu supaya dunia yang kita diami
selepas krisis ini berlalu
tidak terlalu berbeza daripada dunia asal kita.
Peluk ayah.
Beribu-ribu lagi tentera Amerika menuju ke tempat yang jauh.
Sepuluh hari lepas tamat sekolah tinggi, saya masuk Kor Marin.
Saya tak faham cabarannya
sehingga hari pertama saya bertempur.
Terjemahan sari kata oleh Majdi Omar